text: Hvor vildt og dyrt skal det være, når konfirmanderne hentes ved kirken?
  01 maj 2015 kl. 09.56
  I dag - Store Bededag - er det den største konfirmationsdag, og igen raser debatten om, hvor vildt og hvor dyrt det hele skal være.
  
  Limousine eller sportsvogn eller måske en flyvetur i helikopter, når den unge konfirmand skal transporteres fra kirken, og alt sammen for at gøre dagen lidt festligere.
  For mange konfirmander og deres familier er det blevet et af de store spørgsmål, når familiens unge skal konfirmeres.
  Det er blevet for meget for en mor til en kommende konfirmand. Hun synes den slags skal holdes væk fra kirkelige handling - også uden for kirken.
  Og så er den følsomme alder, de unge har ved konfirmationen, også et vægtigt argument for at holde limou'erne væk fra kirken, synes Lone Andersen, der understreger at selvom at hun ikke har råd til den slags selv, så er det ikke misundelse, der driver hende til at starte debatten.
  Hør Lone Andersen her: (Varighed 1'41)
  